text: I Vadehavet er de ellers så dyre østers gratis
  29 december 2015 kl. 09.52
  Hvorfor betale en formue for østers, når man kan få dem helt gratis?
  
  Er man heldig, kan man købe østers på tilbud til knap en tier pr. stk. her til nytår. I Føtex koster 10 stk 89 kr.
  Men der er også en anden mulighed:
  Nogle få hundrede meter ude i Vadehavet ligger der de fineste østers. Og dem kan man samle helt gratis.
  Det er populært, især her ved nytårstide: Sort Safari arrangerer for tiden mange østersture i Vadehavet.
  Vadehavsøsters var oprindeligt en meget vigtig eksportvare.
  Østers tilhørte kongen, og det var STRENGT forbudt at samle dem.
  Det er mange år siden, og nu må alle samle østers til eget forbrug.
  Se her ægteparret Jens Boye Nielsen og Dorte Skaarenborg fra Hjerpsted ved Højer forklare, hvordan de i otte år har hentet deres egne østers i Vadehavet og hvordan de forbereder dem nytårsaften:
  
  